Diari Oficial de la Generalitat Valenciana


Sumari del DOGV 2417, del 30-12-1994 (1994/833434)

RESOLUCIÓ de 13 desembre de 1994, del Rectorat de la Universitat de València per la qual convoca a concurs públic una plaça de becari d'investigació en l'àrea de Fisiologia.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   2417

Data del DOGV
:   30-12-1994

Secció del DOGV
:   AUTORITATS I PERSONAL

Número del document
:   1994/833434


Data del document
:   13-12-1994

Organisme emissor
:   Universitat de València

Tipus de document
:   Resolució

RESOLUCIó de 13 desembre de 1994, del Rectorat de la Universitat de València per la qual convoca a concurs públic una plaça de becari d'investigació en l'àrea de Fisiologia.   
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents bases de la convocatòria:  
1. Títol del projecte: «Efectos de la S-Adenosil-L-Metionina sobre la protección del tejido miocardico isquémico: estudio experimental en perros», dirigit pel professor Luis Such Belenguer, del Departament de Fisiologia de la Facultat de Medicina.  
2. Nombre de places: 1.  
3. Perfil de la beca:  
3.1 Requisits:  
3.1.1 Títol de llicenciat en Medicina, Farmàcia, Biologia, Química o Veterinària.  
3.1.2 Alumne de tercer cicle (o compromís de matricular-s'hi).  
3.2 Mèrits que s'han de valorar:   
3.2.1 Mètodes d'estudis aerodinàmics i electrofisiològics.  
3.2.2 Mètodes d'anàlisis bioquímiques.  
3.2.3 Acreditació de coneixements en maneig d'animals d'experimentació  
3.2.4 Publicacions.  
3.2.5 Idiomes.  
3.2.6 Altres mèrits relacionats amb el perfil de la plaça.  
3.3 Objectius de la beca: desenvolupament de determinacions bioquímiques i electrofisiològiques. Maneig d'animals. Processament de dades. Revisions bibliogràfiques.  
3.4 Condicions de la beca.  
3.4.1 Durada: 1 any.   
3.4.2 Dotació: 106.000 PTA/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, i també amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: Les sol·licituds s'hauran de presentar al Registre General de la Universitat de València, durant els 15 dies següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 13 de desembre de 1994.- El vicerector d'Investigació: Juli Peretó Magraner.